stanford-oval/wikipedia huggingface dataset:
האוכל דג ביום דג ניצל מדג
מקור

האזכור הראשון לאמרה הוא בספרו של רבי יעקב רקח "שלחן לחם הפנים" (סימן רמב):
"ועל זה רמזו ז"ל, כל האוכל דג ביום ד"ג ניצול מד"ג, כי יום ד"ג רצונו לומר שבת, כי ד"ג עולה ז', ניצול מד"ג, מדין גהינם"
מקור נוסף הוא בספר ברוך אברהם מאת רבי ברוך אברהם מני (בנו של רבי אליהו מני), אשר הביא אף הוא פתגם זה:
ואמרו האוכל דג ביום ד"ג (הוא שבת בגימטריא ד"ג שעולה שבעה) ניצול מד"ג ראשי תיבות דין גיהנם, כי הוא רומז לתנין של סעודת הצדיק לעתיד לבא שהוא מרמז ליום שבת קודש
יש שהוסיפו שהאוכל דג גם "זוכה לדג", היינו לסעודת הלוייתן.
מקור > בשם חז"ל

מקובל בציבור לייחס אמרה זו לחז"ל, על אף שהיא לא הוזכרה לא בגמרא, לא במדרש, ולא במקום אחר.
לדוגמה, כך כתבו הרב מרדכי סגרון בספרו "דברי מרדכי" (אמור), הרב דוד חנניה פינטו בספרו "פחד דוד" (דרשה לשבת הגדול), הרב יעקב נחמני בספרו "מעט דבש" (עמ' רכא), הרב ניסים דיין בספרו "פירות ביכורים" (עמ' לב) ועוד. כך גם במספר אתרים.
המתנגדים לאמרה

הרב יוסף משאש התבטא באופן נחרץ נגד המנהג:
ורוב ההמון נתעו בשוא, והוליכם שולל החרוז שהולידו הפתיים, כל האוכל דג ביום ד"ג ניצול מד"ג וכו', והחרוז הזה נוסף גם הוא על שונאינו לשפוך עלינו בוז וקלון מפי בני הדור החדש, אשר אמונתם עומדת על בסיס רעוע, ולכן כל מי שיש בידו יכולת לעקור מנהג זה שלא יזכר עוד, עליו תבוא ברכת טוב מפי רז"ל הפשטנים והמקובלים זיע"א...
הערות שוליים

↑  רעיון זה של אכיל דג שביום השביעי בשל הגימטריה מופיע כבר בפירוש מנחת יעקב על ספר תיקוני שבת עמ' כח:, לר' יעקב בר רפאל לבית לוי, פראג תי"א, ניתן לצפייה כאן עמ' 44.
↑  כף החיים, סימן לו אות נו, הובא גם אצל רבי אליעזר פאפו, דמשק אליעזר, מערכת ד אות יג
↑  הרב יצחק קשאני, נהרות דמשק, על דמשק אליעזר הנ"ל.
↑  חלק ב ירושלים תשמ"ז
↑  ילקוט המוסר, באתר אוצר החכמה
↑  ואף פיתחו את העניין ואף כתבו פירושים על מימרא זו
↑  למה אוכלים דגים בשבת באתר ערוץ 2000
האוכפים

| --- | --- |

האוכפים, כפי שהופיעו על עטיפת החוברת Daredevil Vol.2 #102 מינואר 2008. אמנות מאת מרקו ג'ורג'ביק.
 סוג:  קבוצת נבלי-על
 הוצאה לאור:  מארוול קומיקס
 הופעה ראשונה:  Amazing Spider-Man #10 (מרץ 1964)
 יוצרים:  סטן לי סטיב דיטקו
 מידע
 סטטוס:  פעיל
 בסיס:  ניו יורק סיטי
 חברוּּת לשעבר בקבוצה:  דניאל בריטו/דן המגונדר ריימונד בלוק/השור ג'קסון וו. ברייס/מונטנה סילבסטר "סנייק" מארסטון וילארד "האמר" האריסון
 דמויות קשורות
 אויבים:  ספיידרמן, דרדוויל 
 
האוכפים (באנגלית: Enforcers) הייתה קבוצה בדיונית של נבלי-על שהופיעה בחוברות הקומיקס ספיידרמן ודרדוויל ביקום מארוול קומיקס. הקבוצה הופיעה לראשונה בחוברת Amazing Spider-Man #10 ממרץ 1964, ונוצרה על ידי הכותב סטן לי והמאייר סטיב דיטקו.
האוכפים אינם קבוצת נבלי-על דוגמת ששת המרושעים או האוונג'רס האפלים, אלא פושעי-רחוב בעלי כישורים מיוחדים המתפקדים לרוב כבריונים להשכרה עבור ראשי העולם-התחתון, דוגמת "האיש הגדול" והקינגפין. את דמותו של ג'קסון ברייס מגלם בסרט הלייב אקשן "ספיידרמן: השיבה הביתה" השחקן לוגאן מרשל-גרין, כמעין גרסה נוספת של "שוקר".
ביוגרפיה בדיונית

מבחינה כרונולוגית, האוכפים הופיעו לראשונה כפושעים שהושכרו בידי התעשיין נורמן אוסבורן, והובסו בידי נאמור. הם הופיעו כעושי דברו של ראש המאפיה "האיש הגדול", והובסו בקרב נגד ספיידרמן. הם סייעו לגובלין הירוק נגד ספיידרמן אך הובסו ונכלאו, אך ככל הנראה ברחו היות שהובסו לצד סאנדמן בידי ספיידרמן ולפיד האנושי. לאחר מותם של האיש הגדול ושל השור, מונטנה ודן שיתפו פעולה עם סאנדמן, האיש הגדול החדש ואדון הפשע החדש. במהלך קרב נגד ספיידרמן, הלפיד האנושי ובני הנמר, אדון הפשע ירה בטעות באיש הגדול - שהתגלתה כבתו של האיש הגדול המקורי, ג'ניס. הצוות הובס, ונכלא שוב.
הם הושכרו בידי לייטמאסטר, והובסו שוב בידי ספיידרמן. בקרב זה הצטרף לצוות אחיו של השור המקורי, שהחליף אותו. הם נלחמו בדאזלר, וצירפו לצוות את הלוליין סנייק מארסטון ואת המתאגרף בעל כפפות הפלדה האמר האריסון. הם עבדו עבור הקינגפין, והובסו בידי ספיידרמן וסאנדמן. הם נלחמו בדרדוויל, ולאחר שהשור המקורי הוקם לתחייה, נלחמו בספיידרמן. במהלך אירועי "מלחמת אזרחים", השור וסנייק מגויסים לקבוצת ת'נדרבולטס. הם עבדו עבור מיסטר פיר, מה שהביא אותם לעימות נגד דרדוויל. כשפיר נעצר, הקבוצה מצטרפת לצבא הפשע של הברדס.
במהלך אירועי "יום חדש לגמרי", האוכפים נראו בבר ללא שם. הם הימרו עם "סוכן ההימורים" האם ספיידרמן יופיע להילחם ב"באשר", נבל שטען כי נלחם בספיידרמן. ספיידרמן אכן הופיע, אך התגלה כמתחזה. האוכפים החליטו לנקום בסוכן ההימורים ולכדו אותו, מה שגרם לאביו של סוכן ההימורים להביא את ספיידרמן. ספיידרמן מביס את דן המגונדר ומונטנה והציל את השור, שבתגובה סירב להילחם. לאחר שהתינוק של "אימה" נגנב ממנה בידי זיקית, ספיידרמן נלחם באוכפים, שלא היו חלק מהאירועים אך נאלצו להצטרף לקרב כשסאנדמן ניסה לגייס אותם. בסופו של דבר, נראה כי הצוות התפרק.
חברי הצוות

דן המגונדר - דניאל בריטו יליד ברוקלין הוא מומחה באמנויות לחימה שונות, וצלף אמן.
מונטנה - ג'קסון וו. ברייס נולד במונטנה ומכאן שמו, ומיומן בשימוש בפלצור. כאשר שימש כיד-ימינו של הקינגפין, הובגובלין התקיף את משרדו של הקינגפין, שהתפורר וגרם למונטנה ליפול למותו.
השור - רונלד וריימונד בלוק הם אחים, המנוסים שניהם בקרב פנים אל פנים ובעלי גוף חזק ועצמתי, אך לא בעלי כוח על-אנושי.
האמר האריסון וסנייק מארסטון - וילארד "האמר" האריסון הוא מתאגרף בעל כפפות מפלדה, ואילו סילבסטר "סנייק" מארסטון הוא לוליין המסוגל לכרוך את גופו סביב אובייקטים. שניהם היו חלק מ"יחידת השטן" של ברון ברימסטון, שתוכניתו הייתה ליצור נשק. האמר, סנייק וברימסטון נלחמו באיש המכונה, והובסו.
הערות שוליים

↑  Tales of the Marvels: Inner Demons #1
↑  Amazing Spider-Man #10
↑  Amazing Spider-Man #14
↑  Amazing Spider-Man #19
↑  Amazing Spider-Man #52
↑  Daredevil #86
↑  Marvel Team-Up #39-40
↑  Spectacular Spider-Man #19-20
↑  Dazzler #8
↑  Marvel Team Up #138
↑  Daredevil #356-357
↑  Spider-Man #94-95
↑  Amazing Spider-Man Vol.2 #28
↑  Thunderbolts #103-104
↑  Daredevil Vol.2 #100-105
↑  Amazing Spider-Man #562-563
↑  Amazing Spider-Man #645
↑  Thunderbolts #168
דיסקוגרפיה של הסמאשינג פאמפקינס

| דיסקוגרפיה של הסמאשינג פאמפקינס |
| --- | --- |
 
 אלבומי אולפן ↙:  8
 אלבומי אינטרנט ↙:  1
 אלבומי הופעה ↙:  4
 אלבומי אוסף ↙:  7
 מיני-אלבומים ↙:  5
 סינגלים ↙:  42
 וידאו קליפים ↙:  23
 אלבומי וידאו ↙:  4
 פסקולים ↙:  5
 סינגלים שיווקיים ↙:  17
זוהי הדיסקוגרפיה של הסמאשינג פאמפקינס, להקת רוק אלטרנטיבי אמריקאית משיקגו, אילינוי.
אלבומי אולפן

| תאריך השקה | שם האלבום | חברת תקליטים | מדרגים> ארצות הברית | מדרגים> אנגליה | מכירות> ארצות הברית | תארים> ארצות הברית | תארים> אנגליה |
| --- | --- | --- | --- | --- | --- | --- | --- |
| 28 במאי 1991 | Gish | Caroline | 195 | — | 1,100,000 | פלטינה | כסף |
| 27 ביולי 1993 | Siamese Dream | Virgin | 10 | 4 | 4,900,000 | פלטינה ×4 | זהב |
| 24 באוקטובר 1995 | Mellon Collie and the Infinite Sadness | Virgin | 1 | 4 | 9,400,000* | פלטינה ×9 | פלטינה |
| 2 ביוני 1998 | Adore | Virgin | 2 | 5 | 1,200,000 | פלטינה | זהב |
| 29 בפברואר 2000 | Machina/The Machines of God | Virgin | 3 | 7 | 607,000 | זהב | כסף |
| 10 ביולי 2007 | Zeitgeist | Reprise | 2 | 4 | 500,000 | זהב |  |
"—" מסמל אלבום שלא דורג.
"*" בפועל, התבצעו 4,300,000 מכירות לאלבום, אך משום שעסקינן באלבום כפול (מעל 100 דקות השמעה), RIAA מכפיל את הספירה בהתאם.
אלבומי אינטרנט

| תאריך השקה | שם האלבום | חברת תקליטים | הערות |
| --- | --- | --- | --- |
| 5 בספטמבר 2000 | Machina II/The Friends & Enemies of Modern Music | Constantinople | יוצרו 25 עותקים מהאלבום בויניל. כל עותק הורכב משלושה מיני-אלבומים בגרסת 10 אינץ' ושני אריכי-נגן. הלהקה נתנה את אישורה להפצה חופשית של האלבום. |
אלבומי אוסף

| שנה | שם האלבום | חברת תקליטים | מדרגים> ארצות הברית | מדרגים> אנגליה | מכירות> ארצות הברית | הערות |
| --- | --- | --- | --- | --- | --- | --- |
| לא ידועה | From The Vault | Unknown | — | — |  | אוסף משיריה המוקדמים של הלהקה, כפי הנראה לפני עידן Gish. איכות שמע ירודה. |
| 1994 | Siamese Singles | Virgin | — | — |  | מארז תקליטורים של ארבעה סינגלים בוויניל. |
| 1994 | Pisces Iscariot | Virgin | 4 | 96 | 1,300,000 | תקליטור אוסף של בי-סיידס. |
| 1994 | Earphoria | Virgin | — | — |  | אלבום מוזיקה משלים לאוסף הווידאו Vieuphoria. הושק במסגרת מאוד מצומצמת. הושק מסחרית ב-2002. |
| 1996 | The Aeroplane Flies High | Virgin | 42 | 160 | 307,000 | מארז תקליטורים המורכב מ-5 סינגלים מורחבים. הוכתר כמארז פלטינה. |
| 1998 | The Smashing Pumpkins 1991–1998 | Virgin | — | — |  | אוסף הנועד ליחסי ציבור, מכיל 18 שירים. |
| 2000 | Untitled Machina Promo | Virgin | — | — |  | אוסף הנועד ליחסי ציבור לאלבום Machina/The Machines of God. מכיל 7 שירים. |
| 2000 | Still Becoming Apart | Virgin | — | — |  | אוסף הנועד ליחסי ציבור לאלבום Machina. מכיל 5 שירים. |
| 2000 | Live at Cabaret Metro 10-5-88 | Constantinople | — | — |  | תקליטור שחולק למעריצים בצאתם את ההופעה האחרונה טרם הפירוק, ב-2 בדצמבר 2000 במועדון המטרו. |
| 2001 | Rotten Apples | Virgin | 31 | 28 | 968,000 | אוסף להיטים. הושק במסגרת מצומצמת יחד עם Judas O (ראה מטה) |
| 2001 | Judas Ø | Virgin | — | 134 |  | תקליטור בונוס שהושק במסגרת מצומצמת עם Rotten Apples (ראה מעלה). אוסף בי-סיידס שנועד להוות המשך לאלבום Pisces Iscariot. |
| 2005 | Rarities and B-Sides | EMI | — | — |  | הורדה מקוונת. |
"—" מסמל אלבום שלא דורג.
מיני-אלבומים

| שנה | שם המיני-אלבום | חברת תקליטים | מדרגים> ארצות הברית1 | מדרגים> ארצות הברית2 | מדרגים> ארצות הברית3 |
| --- | --- | --- | --- | --- | --- |
| 1991 | Lull | Virgin | – | 27 | – |
| 1992 | Peel Sessions | Hut | – | – | – |
| 2008 | American Gothic | Independent release | – | – | – |
"—" מסמל אלבום שלא דורג.
סינגלים

| שנה | שם הסינגל | מדרגים> ארצות הברית1 | מדרגים> ארצות הברית2 | מדרגים> ארצות הברית3 | מדרגים> אנגליה | מדרגים> אוסטרליה | מדרגים> ניו זילנד | אלבום |
| --- | --- | --- | --- | --- | --- | --- | --- | --- |
| 1990 | "I Am One" | — | — | — | — | — | — |  |
| 1990 | "Tristessa" | — | — | — | — | — | — |  |
| 1991 | "Siva" | — | — | — | — | — | — | Gish |
| 1992 | "I Am One" | — | — | — | 73 | — | — | Gish |
| 1993 | "Cherub Rock" | — | 7 | 23 | 31 | — | — | Siamese Dream |
| 1993 | "Today" | 103 | 4 | 28 | 44 | — | 32 | Siamese Dream |
| 1994 | "Disarm" | — | 8 | 5 | 11 | 16 | 29 | Siamese Dream |
| 1994 | "Rocket" | — | — | 28 | — | — | 26 | Siamese Dream |
| 1995 | "Bullet with Butterfly Wings" | 22 | 2 | 4 | 20 | 33 | 41 | Mellon Collie and the Infinite Sadness |
| 1996 | "1979" | 12 | 1 | 1 | 16 | 16 | 9 | Mellon Collie and the Infinite Sadness |
| 1996 | "Zero" | 46 | 9 | 15 | — | — | 3 | Mellon Collie and the Infinite Sadness |
| 1996 | "Tonight, Tonight" | 36 | 5 | 4 | 7 | 21 | 2 | Mellon Collie and the Infinite Sadness |
| 1996 | "Thirty-Three" | 39 | 2 | 18 | 21 | — | 7 | Mellon Collie and the Infinite Sadness |
| 1997 | "The End Is the Beginning Is the End" | — | 4 | 12 | 10 | 10 | 6 | הפסקול לסרט "Batman & Robin" |
| 1998 | "Ava Adore" | 42 | 3 | 8 | 11 | 19 | 5 | Adore |
| 1998 | "Perfect" | 54 | 3 | 33 | 24 | — | 18 | Adore |
| 2000 | "Stand Inside Your Love" | 106 | 2 | 11 | 23 | 31 | 17 | Machina/The Machines of God |
| 2000 | "Try, Try, Try" | — | — | — | 73 | — | — | Machina/The Machines of God |
| 2000 | "Untitled" | — | — | — | — | — | — | Rotten Apples |
| 2007 | "Tarantula" | 54 | 2 | 6 | 59 | — | — | Zeitgeist |
| 2007 | "(That's The Way (My Love Is" | — | 23 | 32 | 94 | — | — | Zeitgeist |
| 2008 | "G.L.O.W." | — | 27 | 31 | — | — | — | סינגל העומד ברשות עצמו |

"—" מסמל אלבום שלא דורג.
סינגלים > סינגלים שיווקיים

| שנה | שם הסינגל | מדרגים> ארצות הברית1 | מדרגים> ארצות הברית2 | מדרגים> ארצות הברית3 | מדרגים> אנגליה | אלבום |
| --- | --- | --- | --- | --- | --- | --- |
| 1992 | Daughter"1" | — | — | — | — |  |
| 1992 | "Drown" | — | 24 | — | — | הפסקול לסרט "Singles" |
| 1996 | "Muzzle" | — | 8 | 10 | — | Mellon Collie and the Infinite Sadness |
| 1997 | "Eye" | — | 8 | — | — | הפסקול לסרט "Lost Highway" |
| 1997 | "The End Is the Beginning Is the End (Remix)" | — | — | — | 71 | הפסקול לסרט "Batman & Robin" |
| 1998 | "Crestfallen" | — | — | — | — | Adore |
| 1998 | Daphne Descends"2" | — | — | — | — | Adore |
| 1998 | Summer"3" | — | — | — | — | "Perfect" |
| 1999 | "To Sheila" | — | — | — | — | Adore |
| 1999 | "The Everlasting Gaze" | 113 | 4 | 14 | — | Machina/The Machines of God |
| 2000 | Heavy Metal Machine"4" | — | — | — | — | Machina/The Machines of God |
| 2000 | "I of the Mourning" | — | — | — | — | Machina/The Machines of God |

"—" מסמל אלבום שלא דורג.
1 "Daughter" הושק בגרסת פלקסי-דיסק 7 אינץ' במהדורת המנויים של המגזין Reflex, מתאריך 4 באפריל 1992.
2 "Daphne Descends" רק בצרפת הושקה גרסת תקליטור, עליה הוקלט שיר זה בלבד.
3 בי-סייד לשיר "Perfect" שכתב ג'יימס איהא. קיימת הפצה נדירה של הסינגל על גבי קסטה.
4 טרם השקת האלבום "Heavy Metal Machine","Machina" הופץ על גבי קסטה.
תקליטורי DVD, קלטות וידאו ווידאו-קליפים

| שנה | שם הכותר | חברת תקליטים | תארים> ארצות הברית |
| --- | --- | --- | --- |
| 1994 | Vieuphoria | Virgin | זהב |
| 1994 | Minutes1 ‏23 | Virgin |  |
| 2001 | Greatest Hits Video Collection | Virgin | זהב |
| 2008 | If All Goes Wrong | Coming Home Media |  |
1 קלטת וידאו הזו נארזה יחד עם האלבום Siamese Dream ושווקה בהפצה מוגבלת. היא כללה את הווידאו-קליפים לשירים "Siva", "Rhinoceros", "Cherub Rock", "Today" ו-"Disarm".
תקליטורי DVD, קלטות וידאו ווידאו-קליפים > וידאו קליפים

| שנה | שם הווידאו-קליפ | במאי |
| --- | --- | --- |
| 1991 | "Siva" | אנג'לה קונוואיי |
| 1991 | "Rhinoceros" | אנג'לה קונוואיי |
| 1992 | I Am One"1" | קווין קרסלייק |
| 1993 | "Cherub Rock" | קווין קרסלייק |
| 1993 | "Today" | סטיבן סידנאו |
| 1994 | "Disarm" | ג'ק סקוט |
| 1994 | "Rocket" | ג'ונתן דייטור וואלרי פריס |
| 1995 | "Bullet with Butterfly Wings" | סמואל בייאר |
| 1996 | "1979" | ג'ונתן דייטור וואלרי פריס |
| 1996 | "Zero" | ילנה ימצ'וּק |
| 1996 | "Tonight, Tonight" | ג'ונתן דייטור וואלרי פריס |
| 1996 | "Thirty-Three" | בילי קורגן וילנה ימצ'וּק |
| 1997 | The End Is the Beginning Is the End"2" | ג'ונתן דייטור וואלרי פריס |
| 1998 | "Ava Adore" | ניק גוׁפי ודומיניק האלווי |
| 1998 | "Perfect" | ג'ונתן דייטור וואלרי פריס |
| 2000 | "The Everlasting Gaze" | ג'ונאס אקרלונד |
| 2000 | "Stand Inside Your Love" | W.I.Z. |
| 2000 | "Try, Try, Try" | ג'ונאס אקרלונד |
| 2000 | "Untitled" | ברט ליפטון |
| 2007 | "Tarantula" | פ' ר' בראון |
| 2007 | "(That's The Way (My Love Is" | פ' ר' בראון |
| 2008 | "Superchrist" | ג'אסטין קולומה |
1 הווידאו-קליפ הזה לא ראה אור בציבור טרם הפצת ה-Greatest Hits" DVD" ב-2001.
2 הווידאו-קליפ הזה כולל סצנות מהסרט Batman & Robin שביים ג'ואל שומאכר.
במרץ 2000, הועלה בלעדית לאתר MTV "וידאו-קליפ איטרקטיבי" לשיר "The Crying Tree of Mercury" שביים בילי קורגן. כיום, הקליפ אינו זמין עוד באתר MTV.
שונות

Light into Dark - באלבום שירים של מספר להקות, ביניהם "My Dahlia" ו-"Sun" מאת הסמאשינג פאמפקינס (1989).
Explosive Dynamic Super Smash Hit Explosions ‏ 20 - מופיעה גרסת כיסוי לשיר "Jackie Blue" מאת Ozark Mountain Daredevils, להקת רוק שנוסדה ב-1971 (1991).
No Alternative - מופיע השיר "Glynis" שכתב בילי קורגן (1993).
NME Magazime Tape Release - מופיעה גרסה אקוסטית לשיר "Spaceboy" שכתב בילי קורגן (1994).
.No Toys for O.J - מופיעה גרסה חיה לשיר "Rudolph the Red-Nosed Reindeer" בביצוע הלהקה.
Sweet Relief II: Gravity of the Situation - הופיע השיר "Sad Peter Pan". בוצע במשותף עם הלהקה Red Red Meat, להקת רוק אלטרנטיבי שפעלה בשיקגו בשנות ה-90 (1996).
ONXRT-Live From the Archives Volume 3 - הופיעה גרסה אקוסטית בביצוע חי לשיר "Rocket" שכתב בילי קורגן (1996).
A Very Special Christmas 3 - הופיע השיר "Christmastime" בביצוע הלהקה (1997).
For the Masses - אלבום הוקרה ללהקה Depeche Mode. מופיעה גרסת הכיסוי לשיר "Never Let Me Down Again" בביצוע הסמאשינג פאמפקינס (1998).
The Bridge School Collection, Vol.1 - אוסף שירים בשישה דיסקים שהשיקה החנות המקוונת iTunes ב-21 בנובמבר 2006. מופיע השיר "To Sheila" בביצוע הלהקה (2006).
Fresh Cuts, Vol. 2 - הופיע השיר "Superchrist", שיר חדש שחובר לאחר האיחוד (2008).
שונות > פסקולים

Drown" - Singles" ‏ (1992)
Eye" - Lost Highway" ‏ (1997)
Batman & Robin ‏- "The End Is the Beginning Is the End" וגם "The Beginning Is the End Is the Beginning" ‏ (1997).
Never Let Me Down Again" - Not Another Teen Movie" (גרסת כיסוי ל-Depeche Mode) ‏ (2001)
Doomsday Clock" - Transformers: The Album" ‏ (2007)
שונות > דמואים והפצות בוטלג מקצועיות 1

Nothing Ever Changes ‏ (1988) 2
Early 1989 Demos ‏ (1989), כולל את "The Smashing Pumpkins", " Moon Demo", "Reel Time Sessions" ו-"Eye Demo".
Mashed Potatoes ‏ (1994)
The Friends & Enemies of Modern Music ‏ (2000)
Adore Demos I ‏ (1997) 3
Adore Demos II ‏ 4
Billy's Gravity Demos I ‏ (1994) 5
Machina Acoustic Demos ‏ 6
MCIS Demos I ‏ (1994) 7
MCIS Demos II ‏ (1995) 8
MCIS Demos III ‏ (1994) 9
Pisces Iscariot + Friends ‏ 10
Quiet and Other Songs ‏ 11
Sequence IV ‏ (1995) 12
1 "הפצות מקצועיות" - שלא הוקלטו באמצעים חובבניים.
הארי הילמן

הארי ליווינגסטון הילמן ג'וניור (באנגלית: Harry Livingston Hillman Jr.;‏ 8 בספטמבר 1881 – 9 באוגוסט 1945) היה אתלט אמריקאי, אלוף אולימפי בעל שלוש מדליות זהב מאולימפיאדת סנט לואיס (1904).
ביוגרפיה

הילמן נולד בברוקלין, ניו יורק.
ביוגרפיה > אלוף אולימפי

באולימפיאדת סנט לואיס (1904) זכה הילמן בשלוש מדליות זהב בריצת 400 מטר בתוצאה של 49.2 שניות, לפני פרנק וולר (49.9 שניות) והרמן גרומן (50.0 שניות); בריצת 200 מטר משוכות בשיא אולימפי חדש של 24.6 שניות, לפני פרנק קסלמן (24.9 שניות) וג'ורג' פואייג'; ובריצת 400 מטר משוכות בתוצאה של 53.0 שניות, לפני פרנק וולר (53.2 שניות) וג'ורג' פואייג' (56.8 שניות), כולם מארצות הברית. התוצאה שקבע בריצת 400 מטר משוכות הייתה טובה מזו של שיא העולם, אך הוא הפיל את אחת המשוכות ולכן היא לא נחשבה לשיא עולם, וכמו כן המשוכות היו נמוכות יותר (76 ס"מ במקום 91.4 ס"מ).
באולימפיאדת אתונה (1906) סיים הילמן רק במקום החמישי בריצת 400 מטר משוכות, הריצה היחידה בה השתתף, לאחר שהיה אחד משישה אתלטים שנפגעו מגל ענק ששטף את הסיפון בספינה שהביאה אותם ליוון.
באולימפיאדת לונדון (1908) זכה הילמן במדליית כסף בריצת 400 מטר משוכות בתוצאה של 55.3 שניות, אחרי בן ארצו צ'ארלס בייקון שקבע שיא עולם חדש של (55.0 שניות) ולפני ג'ימי טרמיר מבריטניה (57.0 שניות).
הילמן זכה בארבעה תוארי אליפות של איגוד האתלטים החובבים, שניים מהם בריצת 200 מטר משוכות ושניים בריצת 400 מטר משוכות.
ביוגרפיה > קריירת אימון

לאחר שפרש מספורט תחרותי שימש הילמן מאמן אתלטיקה. בין היתר היה מאמן נבחרות ארצות הברית למשחקים האולימפיים בפריז 1924, באמסטרדם 1928 ובלוס אנג'לס 1932. אחד האתלטים המפורסמים שאימן היה ארל תומפסון מקנדה, האלוף האולימפי בריצת 110 מטר משוכות (אנטוורפן 1920).
שיאים אישיים

ריצת 400 מטר: 47.9 שניות (1908)
ריצת 110 מטר משוכות: 15.4 שניות (1905)
ריצת 400 מטר משוכות: 55.3 שניות (1908)
דניאל גיגקס

דניאל גיגקס (בגרמנית: Daniel Gygax, נולד ב-28 באוגוסט 1981) הוא כדורגלן עבר שווייצרי ששיחק בעמדות הקשר והחלוץ. לגיגקס 35 הופעות במדי נבחרת שווייץ, עמה השתתף ביורו 2004, מונדיאל 2006 ויורו 2008.
קריירת מועדונים

גיגקס החל את קריירת הבוגרים שלו בפ.צ. ציריך בשנת 1998, אך ערך במועדון עד לשנת 2001 רק חמש הופעות ליגה. באותה שנה עבר לפ.צ. וינטרטור ששיחקה אז בליגת המשנה השווייצרית, ערך בשורותיה 14 הופעות ליגה, וסיים עמה את העונה במקום השלישי. בקיץ 2001 עבר גיגקס לפ.צ. אראו מליגת העל השווייצרית, וערך בשורותיה 21 הופעות ליגה, בהן הבקיע שלושה שערים. את העונה הזו סיימו גיגקס ואראו במקום התשיעי בליגה. בשנת 2002 חזר גיגקס לפ.צ. ציריך. בעונת 2002/03 הפך גיגקס לשחקן הרכב משמעותי בקבוצה, וסיים עמה במקום החמישי בליגה כשהוא מבקיע שלושה שערים. בעונת 2003/04 הבקיע גיגקס שישה שערי ליגה, וסיים עם הקבוצה במקום הרביעי. בעונת 2004/05 גיגקס ופ.צ. ציריך סיימו במקום החמישי, כשגיגקס מבקיע שבעה שערי ליגה.
בקיץ 2005 עזב גיגקס את פ.צ. ציריך וחתם בליל מליגת העל הצרפתית. בעונת 2005/06 גיגקס ערך 22 הופעות בהן הבקיע ארבעה שערי ליגה, וסייע לליל לסיים במקום השלישי בליגה. בעונת 2006/07 ערך גיגקס שתי הופעות ליגה בלבד עד למחצית העונה. בחלון ההעברות של החורף עבר גיגקס למץ מליגת המשנה הצרפתית, ועד לסיום העונה ערך בשורותיה תשע הופעות והבקיע שלושה שערים, וסיים עם מץ במקום הראשון ועלה ליגה עם הקבוצה. בעונת 2007/08 סיימו גיגקס ומץ במקום האחרון בליגה ונשרו בחזרה לליגת המשנה. בעונת 2008/09 עבר גיגקס לנירנברג ששיחקה בבונדסליגה השנייה, וסייע לקבוצה להעפיל לבונדסליגה בתום עונה זו. בעונת 2009/10 נירנברג וגיגקס סיימו במקום ה-16 בבונדסליגה, ונאלצו להתמודד בצמד משחקי מבחן מול  אאוגסבורג. גיגקס לא שיחק בצמד משחקי המבחן, אותם נירנברג עברה בהצלחה ונשארה בבונדסליגה.
בקיץ 2010 חזר גיגקס לליגת העל השווייצרית, כשחתם בפ.צ. לוצרן. בעונת הבכורה שלו בקבוצה, 2010/11, הבקיע גיגקס שמונה שערי ליגה וסיים עם לוצרן במקום השישי. בעונת 2011/12 הבקיע גיגקס שני שערים, וסיים עם הקבוצה במקום השני בליגה. בעונת 2012/13 הודחו לוצרן וגיגקס על ידי גנק במוקדמות הליגה האירופית. בליגה הבקיע גיגקס שבעה שערים וסיים עם לוצרן במקום השמיני. את עונת 2013/14 פתח גיגקס בלוצרן, ובמחצית העונה עבר לפ.צ. אראו. עד לסיום העונה, הבקיע גיגקס שער אחד ב-15 הופעות באראו, וסיים עם הקבוצה במקום התשיעי בליגת העל השווייצרית. בעונת 2014/15 המשיך גיגקס לשחק בהרכב אראו בקביעות, וסיים עמה במקום העשירי, בעונה בה לא הבקיע שערים. בעונת 2015/16 עבר גיגקס לשחק בפ.צ. לה מון מליגת המשנה השווייצרית, וערך בשורותיה 19 הופעות, בהן הבקיע שער אחד. הקבוצה סיימה את העונה במקום התשיעי. בעונת 2016/17 עבר גיגקס לקבוצת צוג 94 מהליגה הרביעית בשווייץ, והבקיע שני שערים בעונה אותה סיימה הקבוצה במקום התשיעי. בתום עונה זו, פרש גיגקס ממשחק פעיל.
קריירה בינלאומית

ב-31 במרץ 2004 ערך גיגקס את הופעת הבכורה שלו בנבחרת שווייץ, כשהחליף את הקאן יאקין בהפסד 1-0 ליוון. ב-6 ביוני 2004 הבקיע גיגקס את שער הבכורה שלו במדים הלאומיים, בניצחון 1-0 על ליכטנשטיין במשחק ידידות. גיגקס זומן לסגל השווייצרי ליורו 2004, בו נכנס כמחליף בשני המשחקים הראשונים בשלב הבתים ופתח בהרכב במשחק השלישי. שווייץ וגיגקס הודחו מהטורניר עם נקודה אחת בלבד. בשנת 2006 זומן גיגקס לסגל השווייצרי למונדיאל 2006. בטורניר זה החליף גיגקס את מרקו שטרלר בתיקו 0-0 מול צרפת במשחק הראשון בשלב הבתים, ופתח בהרכב בניצחון 2-0 על טוגו, והוחלף במחצית על ידי הקאן יאקין. לאחר מכן גיגקס לא שיחק עוד בטורניר זה, בו הודחה שווייץ בשמינית הגמר בפנדלים על ידי אוקראינה. בשנת 2008 זומן גיגקס לסגל השווייצרי ליורו 2008 שנערך בשווייץ. גיגקס נכנס כמחליף בדקה ה-85 בהפסד 2-1 לטורקיה במצב של 1-1 במקום הקאן יאקין, ולא ערך הופעות נוספות בטורניר זה, שבסיומו הודחה שווייץ כבר בתום שלב הבתים. הופעה זו מול טורקיה הייתה ה-35 והאחרונה של גיגקס במדים הלאומיים. גיגקס הבקיע חמישה שערים במדי נבחרת שווייץ.
דניאל גזדאג

דניאל גזדאג (נולד ב-2 במרץ 1996) הוא כדורגלן הונגרי שמשחק כקשר בפילדלפיה יוניון מה-MLS ובנבחרת הונגריה.
קריירה

במאי 2021, גזדאג חתם במועדון האמריקני פילדלפיה יוניון מליגת ה-MLS. ב-23 במאי 2021, הוא ערך את הופעת הבכורה שלו במועדון, כמחליף בניצחון 1 - 0 מול די. סי. יונייטד. הוא כבש 4 שערים בעונת 2021. ב-23 ביולי 2022, גאזדג הבקיע את שערו העשירי עבור פילדלפיה יוניון, מה שביסס את מעמדו כמלך השערים של המועדון. ב-27 באוגוסט 2022, הוא הבקיע שלושער ראשון בקריירה מול קולורדו ראפידס.
נבחרת לאומית

גזדאג ערך את הופעת הבכורה שלו בנבחרת הונגריה ב-5 בספטמבר 2019, במשחק ידידות מול נבחרת מונטנגרו. הוא כבש את שערו הראשון, נגד נבחרת אנדורה, ב-31 במרץ 2021. נכלל בסגל נבחרת הונגריה ליורו 2020. נכלל בסגל נבחרת הונגריה ליורו 2024.
הערות שוליים

↑  Official: Philadelphia Union sign Daniel Gazdag from Honved, mlssoccer
↑  Ryan Dabbs last updated, Hungary Euro 2024 squad: Marco Rossi's full team, fourfourtwo.com, ‏2023-09-21 (באנגלית)
| נבחרת הונגריה – יורו 2020 |
| --- | --- | --- |
|  1 גולאצ'י •  2 לאנג •  3 קצקש •  4 אט. סאלאי •  5 פיולה •  6 אורבן •  7 נגו •  8 נאג' •  9 אד. סאלאי •  10 צ'רי •   11 הולנדר •  12 דיבוס • 13 שאפר •  14 לוברנצ'יץ' • 15 קליינהייזלר • 16 גזדאג • 17 ר. ורגה • 18 סיגר • 19 ק. ורגה • 20 שאלאי • 21 בוטקה • 22 בוגדאן • 23 ניקוליץ' • 24 שן • 25 האן • 26 בולה • מאמן: רוסי |  1 גולאצ'י •  2 לאנג •  3 קצקש •  4 אט. סאלאי •  5 פיולה •  6 אורבן •  7 נגו •  8 נאג' •  9 אד. סאלאי •  10 צ'רי •   11 הולנדר •  12 דיבוס • 13 שאפר •  14 לוברנצ'יץ' • 15 קליינהייזלר • 16 גזדאג • 17 ר. ורגה • 18 סיגר • 19 ק. ורגה • 20 שאלאי • 21 בוטקה • 22 בוגדאן • 23 ניקוליץ' • 24 שן • 25 האן • 26 בולה • מאמן: רוסי | הונגריה |
| נבחרת הונגריה – יורו 2024 |
| --- | --- | --- |
|  1 גולאצ'י •  2 לאנג •  3 באלוג •  4 סאלאי •  5 פיולה •  6 אורבן •  7 נגו •  8 א. נאג' •  9 אדם •  10 סובוסלאי •   11 קרקז •  12 דיבוס • 13 שאפר •  14 בולה • 15 קליינהייזלר • 16 גזדאג • 17 סטיילס • 18 ז'. נאג' • 19 ורגה • 20 שאלאי • 21 בוטקה • 22 סאפאנוש • 23 צ'ובוט • 24 דרדאי • 25 הורבאט • 26 קטה • מאמן: רוסי |  1 גולאצ'י •  2 לאנג •  3 באלוג •  4 סאלאי •  5 פיולה •  6 אורבן •  7 נגו •  8 א. נאג' •  9 אדם •  10 סובוסלאי •   11 קרקז •  12 דיבוס • 13 שאפר •  14 בולה • 15 קליינהייזלר • 16 גזדאג • 17 סטיילס • 18 ז'. נאג' • 19 ורגה • 20 שאלאי • 21 בוטקה • 22 סאפאנוש • 23 צ'ובוט • 24 דרדאי • 25 הורבאט • 26 קטה • מאמן: רוסי | הונגריה |